…Турцин 1едалехь болчарна хууш дацара имам Шемал схьакхочуш вуй. Цуьнца инарла Богуславский вара Петарбухехь дуьйна улло х1оьттина волу. Иза х1инца инарла-майоран чин долуш, Россин Турцехь йолчу посольствехь болх беш вара. Къор1ан оьрсийн матте даккхар т1ехь болх беш а вара иза. Шамил Трцехь волчу Россин Посола Игнатьев Николайс т1еийцира. Имамана грамота а елира цо Россин дворянин ву аьлла, т1аьхьенна а цхьана лерина луш йолу. Хьаьждан х1инца а ахшо хан яра. Шемална шен доьзалца чохь 1ен ц1енош делира. Амма цунна Далла дуьхьал д1аваханчу шен устаз а, стунда а хиллачу шайхан Казикумухера Джамалдин ц1еношкахь саца лиира.